Suchinthana/ta-wikipedia huggingface dataset:
பள்ளியகரம் நீ. கந்தசாமிப் புலவர்

பள்ளியகரம் நீ. கந்தசாமிப் புலவர் (9 சூன் 1898 - 18 சூன் 1977)  ஒரு தமிழ்நாட்டுப் புலவர் ஆவார்.

தொடக்க வாழ்க்கை 
தஞ்சையின் புறநகர்ப் பகுதியில், தற்பொழுது பள்ளியக்கிரகாரம் என்று வழங்கப்படும் பள்ளியகரம் என்னும் ஊரில் பிறந்தார். அவர் தந்தையார் நீலமேகம் பிள்ளை; தாயார் சௌந்தரவல்லி அம்மையார்.

படிப்பு 
பள்ளி இறுதி வகுப்பு பயின்ற அவர், தன் சொந்த முயற்சியாலும், பல்வேறு அறிஞர் பெருமக்கள் தொடர்பாலும் தமிழ் இலக்கண இலக்கியங்களைக் கற்றுத் தேர்ந்தார். மேலும் அவர் தாமே முயன்று ஆங்கிலம், பிரான்சியம், இலத்தீன், வடமொழி ஆகிய மொழிகளைக் கற்றுப் புலமை மிக்கவராகத் திகழ்ந்தார்.

இலக்கியப் பங்களிப்பு 
கரந்தைத் தமிழ்த் சங்கத்தில் பல ஆண்டுகள் அமைச்சராக விளங்கினார். ஆங்கிலத்திலும் தமிழிலும் பல நூல்களை படைத்துள்ளார். ஆங்கிலேயக் கவிஞர் தாமஸ் கிரே எழுதிய  தமிழில் செய்யுள் வடிவில் இரங்கற்பா என்னும் தலைப்பில் மொழி பெயர்த்துள்ளார்.

மறைவு 
கந்தசாமிப் புலவர் 18 சூன் 1977 அன்று தன் 80-ஆம் அகவையில் காலமானார்.

புலவர்கள்
1977 இறப்புகள்
1898 பிறப்புகள்
தமிழ்க் கவிஞர்கள்
தஞ்சாவூர் மாவட்ட நபர்கள்
ஜூலியா கிலார்ட்

ஜூலியா ஐலீன் கிலார்ட் (Julia Eileen Gillard, பிறப்பு: செப்டம்பர் 29, 1961) ஆஸ்திரேலியாவின் 27வது பிரதமரும், ஆஸ்திரேலியாவின் முதலாவது பெண் பிரதமரும் ஆவார். இவர் 2010, ஜூன் 24 ஆம் நாள் பிரதமராகத் தேர்ந்தெடுக்கப்பட்டார்.

இவர் ஆஸ்திரேலியத் தொழிற்கட்சியின் தலைவராக 2010 ஜூன் 24 இல் தேர்ந்தெடுக்கப்பட்டார். அதே நாளில் அவர் நாட்டின் பிரதமராகவும் பதவியேற்றார். இவர் முன்னர் கெவின் ரட்டின் அரசில் உதவிப் பிரதமராகப் பதவியில் இருந்தவர்.

1915 முதல் 1923 வரை பிரதமராக இருந்த பிலி ஹியூசிற்குப் பின்னர் வெளிநாட்டில் பிறந்த ஒருவர் நாட்டின் பிரதமராக வருவது இதுவே முதற் தடவையாகும். அண்மைக்காலத்தில் கெவின் ரட்டின் செல்வாக்கு நாட்டில் குறைந்து வந்ததன் காரணமாக அவர் கட்சித் தலைமையில் இருந்து விலக அழுத்தம் கொடுக்கப்பட்டது. இதனையடுத்த அவர் 2010 ஜூன் 24 இல் பிரதமர் பதவியில் இருந்து விலகுவதாக அறிவித்தார்.

மேற்கோள்கள்

வெளி இணைப்புகள் 
 Official Federal HOR webpages for Julia Gillard 
 Official Federal Ministrial webpages for Julia Gillard 
 Official ALP webpages for Julia Gillard 
 The Hon Julia Gillard MP – Deputy Prime Minister 
 Official Facebook page of Julia Gillard

1961 பிறப்புகள்
ஆத்திரேலிய அரசியல்வாதிகள்
ஆத்திரேலியப் பிரதமர்கள்
வாழும் நபர்கள்
பெண் அரசுத் தலைவர்கள்
பெண் பிரதமர்கள்
குமரகுரு பொறியியல் கல்லூரி

குமரகுரு தொழில்நுட்பக் கல்லூரி கோவையில் அமைந்துள்ள ஒரு தனியார் பொறியியல் கல்லூரி. 1984 ஆம் ஆண்டு தொடங்கப்பட்ட இக்கல்லூரி சத்தி வணிக குழுமத்தின் இராமானந்த அடிகளார் அறக்கட்டளையினால் நிருவகிக்கப்படுகிறது. இக்கல்லூரியின் வளாகம் கோவை சரவணம்பட்டியில் கோவை-மைசூர் தேசிய நெடுஞ்சாலையிலிருந்து இரண்டு கி.மீ தொலைவில் அமைந்துள்ளது.

வெளியிணைப்புகள்
அதிகாரப்பூர்வ இணையதளம்

மேற்கோள்கள்

கோயம்புத்தூரிலுள்ள பொறியியல் கல்லூரிகள்
தாராபடவேடு

தாராபடவேடு என்பது (ஆங்கிலம்:Dharapadavedu) இந்தியாவின் தமிழ்நாடு மாநிலத்தில் வேலூர் மாநகராட்சியின் ஒரு பகுதியாகும்.

மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி 30,238 மக்கள் இங்கு வசிக்கின்றார்கள்.  இவர்களில் 50% ஆண்கள், 50% பெண்கள் ஆவார்கள். தாராபடவேடு  மக்களின் சராசரி கல்வியறிவு 79% ஆகும், இதில் ஆண்களின் கல்வியறிவு 85%, பெண்களின் கல்வியறிவு 74% ஆகும். இது இந்திய தேசிய சராசரி கல்வியறிவான 59.5% விட கூடியதே. தாராபடவேடு  மக்கள் தொகையில் 9% ஆறு வயதுக்குட்பட்டோர் ஆவார்கள்.

ஆதாரங்கள்

மேலும் பார்க்க

தமிழ்நாடு மாநிலத்திலுள்ள ஊர்களும் நகரங்களும்
மூங்கிலரிசி

மூங்கிலரிசி என்பது மூங்கிலில் விளையும் ஒரு வகை விதையிலிருந்து கிடைக்கும் சிறு தானியம் ஆகும்.

மூங்கில்களில் விளையும் அரிசி 
மூங்கில் பூப்பதும், அதில் அரிசி விளைவதும் எப்போதோ ஒரு முறை நிகழும் அரிய நிகழ்வு. மூங்கில்கள் அதன் ஆயுள் முடியும் காலகட்டத்தில்தான் பூக்கின்றன. ஒரு முறை பூத்த பிறகு, விதைகளை உற்பத்தி செய்துவிட்டு அவை இறந்துவிடுகின்றன. விதைகளை உற்பத்தி செய்யும்போது அதிக ஆற்றல் தேவைப்படுவதால், அதற்குப் பிறகு மூங்கில் இறந்துவிடுகிறது என்பது சில ஆய்வாளர்கள் கருத்து. மூங்கில் பூக்கும் காலத்தில்  கொறிவிலங்குகளில் எலிகளுக்க நல்ல உணவு கிடைப்பதால் இவற்றின் எண்ணிக்கை மிக அதிகமாகிவிடுகிறது. மிசோரம் மாநிலத்தில் கடந்த 50 ஆண்டுகளாக, எப்போழுதெல்லாம் மூங்கில்கள் பூக்கின்றனவோ, அப்போழுதெல்லாம் தவறாமல் பஞ்சம் ஏற்பட்டதாகச் சொல்கிறார்கள். மூங்கில் அரிசியை மருத்துவக் குணம் மிக்கதாகக் கருதுவதால், மக்கள் விரும்பி வாங்குகிறார்கள். விலையும் அதிகமாக இருக்கிறது.

மூங்கில் நெல் என்று ஒன்று இருக்கிறது. அது 60 வருடங்கள் முன் வரை தமிழகத்தில் விளைந்ததாகவும் பின்னர் பொமுப் பயன்பாட்டில் இல்லாமல்போய் அண்மையில் மீண்டும் விளைவிக்கப்பட்டதாகவும் ஒரு செய்தி உண்டு.

இதனையும் காண்க
 மூங்கில் தளிர்

குறிப்புகள் 

சிறு தானியங்கள்
தமிழர் உணவு தானியங்கள்
மூங்கில்
உயிரி கார்பன்

உயிரி கார்பன் என்பது பாறைவடிவிலான செறிவுமிகுந்த கார்பன் ஆகும். சாதாரண கரியில் நீர் மூலக்கூறுகள் காணப்படும். ஆக்சிசன் இல்லாத சூழலில் சாதாரணகரியை வெப்பப்படுத்தினால் இந்த நீர் மூலக்கூறுகளை அகற்றமுடியும். நீர் மூலக்கூறுகளற்ற கார்பன் ‘உயிரி கார்பன்’ (bio char) எனப்படுகிறது. ஆதிவாசிகளான அமேசான் இந்தியர்கள் மண்வளத்தைப்பெருக்குவதற்காக உயிரி கார்பனை பயன்படுத்தியிருக்கிறார்கள். இதுபற்றிய கட்டுரை அண்மையில் வெளிவந்த ஆய்வு இதழில் (Environmental Science & Technology) வெளியாகியுள்ளது.

கார்பன் டை ஆக்சைடு ஒரு பசுமை இல்ல வாயு. புவி வெப்பமடைவதற்கு காரணமான கார்பன் டை ஆக்சைடில் கார்பன் என்னும் கரிமம் அடங்கியுள்ளது. உயிரி கார்பனை அதிக அளவில் தயாரிப்பதன் மூலம் காற்றில் கலந்துபோகும் கரிமத்தை மண்ணிலேயே நிலைபெறச் செய்யலாம். இதன்மூலம் மண்வளம் பெருகும் என்பது இந்தக்கட்டுரையில் சுட்டிக்காட்டப்பட்டுள்ளது.

கொலம்பியாவின் ஆதிவாசிகளான அமேசான் இந்தியர்கள் வேளாண்கழிவுகளில் இருந்து உயிரி கார்பனை உற்பத்தி செய்திருக்கிறார்கள். மரம், புல், தட்டைகள் இவற்றை காற்றில்லா சூழலில் எரித்து மண்வளத்தை பெருக்கியிருக்கிறார்கள். மக்கும் பொருட்களுடன் இந்த உயிரி கார்பனையும் கலந்து நிலத்திற்கு உரமாக இட்டார்கள் என்னும் செய்தி விஞ்ஞானிகளிடம் ஆர்வத்தை தூண்டியிருக்கிறது. மேலும் கரிமப்பொருளை காற்றில் கலக்கவிடாமல் நிலத்திலேயே உயிரி கார்பன் வடிவில் நிலைபெறச்செய்தார்கள் என்பது நமக்கெல்லாம் வியப்பூட்டும் செய்தி ஆகும்.

காற்றில்லா  சூழலில் கரிமப்பொருட்களை எரிக்கும்போது கார்பன் மோனாக்சைடு - ஐட்ரசன் வாயுக்கலவை (synthesis gas) வெளியாகும். இந்த வாயுவை சேமித்து எரிபொருளாக பயன்படுத்தலாம். இது ஒரு ஆற்றல் குறைந்த எரிபொருள். ஆனால் வற்றாத வளமுடையது.

மேற்கோள்கள்

வேதிப் பொருட்கள்
உறுதிக்கலவை தொழில்நுட்பம்

உறுதிக்கலவைத் தொழினுட்பம் (Concrete Technology) என்பது கட்டுமானப் பொறியியலோடு தொடர்புடையதாகும். பெரும்பாலான நவீன கட்டுமானங்கள் இந்த உறுதிக்கலவைத் தொழில்நுட்பத்தினைப் பயன்படுத்தியே எழுப்பப்படுகின்றன.

விகிதாச்சார கலவை
உறுதிக்கலவை என்பது பைஞ்சுதை (Cement), சிறிதாக உடைக்கப்பட்ட கற்கள் (Coarse Aggregate), மணல் (Fine Aggregate) மற்றும் நீர் ஆகியவற்றின் விகிதாச்சார கலவையாகும். உறுதிக்கலவையை திண்காறை என்று வழங்குவதும் உண்டு.

கட்டுமானப் பொறியியல்
சண்முகா கலை, அறிவியல், தொழில்நுட்பம் மற்றும் ஆராய்ச்சி அகாதமி

சண்முகா கலை, அறிவியல், தொழினுட்பம் மற்றும் ஆராய்ச்சி அகாதமி (Shanmugha Arts, Science, Technology & Research Academy (SASTRA)) தஞ்சாவூர் மாவட்டம் திருமலைசமுத்திரத்தில் அமைந்துள்ள ஒரு தனியார் பல்கலைக்கழகம். 1984 ஆம் ஆண்டு நிறுவப்படதில் இருந்து இன்று வரை பல அறிவியல் மற்றும் தொழில்நுட்ப ரீதியான மாற்றங்களை அடைந்துள்ளது.

சாஸ்திரா 1984 ஆம் ஆண்டு சண்முகா பொறியியல் கல்லூரியாக நிறுவப்பட்டது. இந்த கல்லூரியில் பல துறைகளில் கலை மற்றும் முதுகலை பட்டங்கள் பெறலாம். இது தமிழ்நாட்டில் முதல் தனியார் பல்கலைக்கழகமாக சான்றளிக்கப்பட்ட பல்கலைகழகம் ஆகும்.

நுழைவுத்தேர்வு
 பொறியியல் மாணவர்களுக்கு JEE Main நுழைவுத் தேர்வின் மூலமாக சேர்க்கை நடைபெறுகிறது

தமிழ்நாட்டுப் பல்கலைக்கழகங்கள்
நவ கன்பூசியம்

நவ கன்பூசியம் என்பது ஏறக்குறைய 9 ஆம் நூற்றாண்டுக் காலப் பகுதியில் சீனாவில் வளர்ச்சி பெற்ற ஒரு மெய்யியல் பிரிவு ஆகும்.  அக் காலத்தில் செல்வாக்குச் செலுத்திய கன்பூசியம், டாவோயிசம், பௌத்தம் ஆகியவற்றின் ஒரு ஒன்றிணைந்த, கன்பூசிய அடிப்படையில் அமைந்த மெய்யியலாக இது உருவானது.  இப்பிரிவின் முக்கிய மெய்யிலாளராக  சூ சி (1130–1200) கருதப்படுகிறார்.

மேற்கோள்கள்

கன்பூசியம்
சீன மெய்யியல்
கருமுட்டை தூண்டும் இயக்குநீர்

கருமுட்டை தூண்டும் இயக்குநீர் (Follicle-stimulating hormone, FSH) ஒரு கொனடோடிரோபின் (Gonadotrophin) வகை இயக்குநீராகும். இது மனிதரிலும், ஏனைய விலங்குகளிலும் அகஞ்சுரக்கும் சுரப்பியால் (நாளமில்லாச் சுரப்பி) யால் சுரக்கப்படுகின்றது. இது முன் கபச்சுரப்பியின், இனப்பெருக்க அலகுகளைத் தோற்றுவிக்கும் தொழிற்பாட்டைக் கொண்ட பகுதியால் சுரக்கப்படுகின்றது. ஆண், பெண் இனப்பெருக்க உறுப்புக்களின் வளர்ச்சி, விருத்தி, பருவமடைதல் போன்றவற்றிலும், இனப்பெருக்க செயற்பாடுகளிலும் பங்கு கொள்கின்றது.

மனிதனின் FSH என்பது ஒரு சிறிய கிளைகோபுரதம் ஆகும். பெண்களில், இது செயல்படும் உறுப்பு, சூலகங்களாகும். இது சூலகத்தில் கருமுட்டைகள் உருவாக்கம் வளர்ச்சியைத் தூண்டுகின்றது. ஆண்களில் விதைப்பைகளில் (விந்தகங்களில்) செயல்பட்டு, விந்தக நுண்குழல்களில் உள்ள விந்தணு உற்பத்தி செய்யும் புறவணியிழைய அடுக்கைத் தூண்டுகிறது. இதனால் விந்தணுக்களின் உற்பத்தி அதிகரிக்கிறது. எஸ்டிரோஜன் சுரப்பையும் தூண்டுகிறது.

வெளி இணைப்பு:

மேற்கோள்கள்

இயக்குநீர்
இசுலாமிய மெய்யியல்

இசுலாமிய மெய்யியல் என்பது இசுலாமிய சமய, சமூக, பண்பாட்டுடன் தொடர்புடைய மெய்யியல் ஆகும்.  பொதுவாக இது இசுலாமியச் சூழலில், இசுலாமியர்களால் ஆக்கப்பட்டது.  இசுலாமிய மெய்யியல் பாரசீகம், அரபு, உருது, இந்தோனேசியன், துருக்கி, ஆங்கிலம், தமிழ் என பல மொழிகளில் ஆக்கப்பட்டு பகிரப்படுகிறது.  இசுலாமிய மெய்யியலில் இறை, சட்டம், சமய நம்பிக்கைக்கும் பகுத்தறிவுக்குமான உறவு ஆகியவை பற்றிய ஆய்வுகள் முக்கியமானவை.

ஆரம்பகால இசுலாமிய மெய்யியல் ஹிஜ்ரி 2ஆம் நுாற்றண்டு இசுலாமிய வருடத்தில்(கி.பி.9ஆம் நுாற்றாண்டு) தொடங்கியதுடன்,ஹிஜ்ரி 6ஆம் நுாற்றாண்டு (கி.பி. 12ஆம் நுாற்றாண்டு) வரை நீடித்தது.இசுலாமிய பொற்காலம் என அறியப்படும் காலப்பகுதியில்,நவீன மெய்யியல் மற்றும் விஞ்ஞானம் போன்ற துறைகளிலும் ஐரோப்பாவின் மறுமலர்ச்சியிலும் இசுலாமிய மெய்யியல் ஒரு முக்கிய செல்வாக்கைப் பெற்றிருந்தது.இச் செல்வாக்கு 'உலகின் ஒரு மிகப்பெரிய தொழினுட்பம் உலக வரலாற்றில் பரிமாறிக் கொள்ளப்பட்டது'  என்ற கருத்தால் பரதிநித்துவப்படுத்தப்பட்டு இருந்தது.

அக்கறைகள் 
 இசுலாமிய இறையியல்
 உலகுக்கும் இறைக்கும் உள்ள உறவு
 நம்பிக்கையும் பகுத்தறிவும்
 இருத்தல்
 அறிவறிவியல்

கருத்துருக்கள் 
 தாவ்கிட் - கடவுள் ஒன்றே
 அறங்காவலர்
 நீதி
 இல்ம் - அறிவு
 ஜிகாத்
 இஜ்திகாத் - சமய சட்டவாக்கம்
 தக்லித் - அறிவார்ந்த பின்பற்றல்

வரலாறு 
 611 - முதல் வெளிப்பாடு
 800 - 1100 - இசுலாமிய பொற்காலம்
 1058–1111 - அல் கசாலி - மெய்யியலாளர்களின் பொருத்தப்பாடின்மை
 1126-1198 -  அவ்ரோசு
 1300 - உலாமா பலம் பெறுகிறது - தக்லிக், இல்ம் சமய அறிவாக மட்டுப்படுத்தப்படல்

மெய்யியலாளர்கள் 
 அவ்ரோசு
 அல் கசாலி
 அபு முசல் அசாரி

வெளி இணைப்புகள் 
தமிழ்க் கலைக்களஞ்சியத்தில் அராபிய தத்துவ சாஸ்திரம் என்ற தலைப்பிலான கட்டுரை உள்ளது.

மேற்கோள்கள்

இசுலாமிய மெய்யியல்
சமயத்துக்குரிய மெய்யியல்
வாசோபிரெசின்

வாசோபிரெசின் (Vasopressin) இயக்குநீர், ஆண்டிடையூரிடிக் இயக்குநீர் என்றும் அழைக்கப்படுகிறது. இது, சிறுநீரகக் குழல்களில் செயல்பட்டு, நீர், நம் உடலில் நிறுத்திக் கொள்கிறது. இது, நெப்ரானின் சேய்மை சுருண்ட குழல் மற்றும் சேகரிக்கும் குழல்கள் மீது செயல்பட்டு, சிறுநீரக வடிதிரவத்திலிருந்து நீர் உறிஞ்சும் திறனை அதிகரிக்கிறது. இது எல்லா இரத்தக் குழல்களையும் சுருங்கச் செய்து இரத்த அழுத்தத்தை அதிகரிக்கச் செய்கிறது. மேலும் இது யூரியாவை நிறுத்தி வைக்கிறது. இந்த ஹார்மோனின் குறைவால் டையாபெடீஸ் இன்சிபிடஸ் என்னும் நீரிழிவு நோய் தோன்றுகிறது. இந்நோய் கண்டவர்கள், அதிக அளவில் சிறுநநீர் வெளியேற்றுவார்கள் (பாலியூரியா). இதனைத் தொடர்ந்து அதிக அளவில் தாகம் கொண்டு பெருமளவு தண்ணீர் அருந்துவார்கள் (பாலிடிப்ஸியா).

மேற்கோள்கள்

இயக்குநீர்
தைராய்டு குறை நோய் பைத்தியநிலை

தைராக்ஸின் பற்றாக்குறையினால், பெரியவர்களுக்கு மிக்ஸிடிமா(Myxedema) என்னும் நோய் தோன்றுகிறது. குறைந்த அடிப்படை வளர்சிதை மாற்ற வீதம், தோல் தடித்து, உலர்ந்து சொரசொரப்பாகுதல், உணர்ச்சிகளற்ற உப்பிய முகம், தோலில் முடி உதிர்தல், குரலில் மாற்றம், மெதுவான பேச்சு, மெதுவான சிந்தனை, ஞாபக மறதி போன்றவை மிக்ஸிடிமாவின் அறிகுறிகள் ஆகும். இந்நோயின் மற்றபிற குறைபாடுகள், உடல்சோர்வு, குறைந்த இரத்த அழுத்தம், இரத்தச் சோகை, சீரம் கொலஸ்ட்ரால் அதிகரிப்பு போன்றவை.

வெளி இணைப்பு:
http://en.wikipedia.org/wiki/Myxedema

மேற்கோள்கள்

நோய்கள்
இரத்தச் சர்க்கரை அதிகரிப்பு

உணவுண்ணா நிலையில் இயல்பான இரத்தச் சர்க்கரையின் அளவு 70-110 மி.கி / டெ. லிட்டர் ஆகும். இந்த அளவு அன்றாட பல நிகழ்ச்சிகளிலும் மாறாதிருக்கும்.  கார்போஹைட்ரேட்டு மிகுந்த உணவினை உட்கொண்டபின் இரத்தச் சர்க்கரை உச்சகட்டமாக 140 மி.கி / டெ. லிட்டர் அளவை எட்டலாம். இவ்வகை உயர் அளவு இரத்தத்தில் நீடித்தால் அதற்கு இரத்த சர்க்கரை மிகைப்பு (Hyperglycemia) என்று பெயர். இந்நிலை தொடர்ந்து நீடித்தால் உடல் உறுப்புகளின் பாதிப்பும், மரணமும் நேரிடலாம். 400 மி.கி / டெ. லிட்டர் அளவு ஒரு சில நாட்கள் நீடிப்பினும் உடல் நீர் இழப்பு, கோமா மற்றும் மரணம் நிகழும்.

மேற்கோள்கள்

நோய்கள்
கண்களின் குறைபாடுகள்

குறைபாடற்ற கண்ணில், தூரத்தில் உள்ள பொருள்களில் இருந்து வரும் இணையான ஒளிக்கதிர்கள், சரியாக விழித்திரையின் மேல் குவிக்கப்படுகின்றன. வெகு தொலைவு முதல் 25.செ.மீ. அருகில் உள்ள பொருட்கள் வரை தெளிவாகப் பார்க்கும் வகையில் குறைபாடற்ற விழி ஏற்பமைவு பெற்றுள்ளது. இச்சரியான ஒளிச்சிதறல் நிலையை இமெட்ரோப்பியா (Emmetropia) என்பர். இமெட்ரோப்பியா நிலையினிலிருந்து மாறுபாடு அடைந்தால் அதனை ஏமெட்ரோபியா(Ametropia) என்பர். ஏமெட்ரோப்பியாவின் முக்கிய நிலைகள் மையோபியா (Myopia) ஹைப்பர் மெட்ரோபியா (Hyper Metropia) அஸ்டிக்மேட்டிசம் (Astigmatism) மற்றும் பிரஸ்பையோபியா (Prespiopia) ஆகும். ஏமெட்ரோபியாவிற்கான காரணம், கண் கோளம் நீளமாகுதல் அல்லது கண்ணின் ஒளிச்சிதறல் தன்மையில் வேறுபாடு ஏற்படுவதாகும்.

மேலும் பார்க்க:
பார்வைக் கணக்கீடு

மேற்கோள்கள்

கண் நோய்கள்
உயர் இரத்த அழுத்த விழித்திரை நோய்

விழித்திரையில் உள்ள தமனிகள் குறுகுவதால் உயர் இரத்த அழுத்த விழித்திரை நோய் ஏற்படுகிறது. இதனால் விழித்திரையின் பகுதிகள் பாதிப்புள்ளாகி இரத்தக் கசிவு, வெள்ளைப் படிவு போன்ற காரணங்களால் விழித்திரை தனியே பிரியவும் நேரலாம். இதனை லேசர் கதிர்ச் சிகிச்சை மூலம் சரி செய்ய முடியும்.

மேலும் பார்க்க:
நீரிழிவு விழித்திரை நோய்

நோய்கள்
கண்

மேற்கோள்கள்

en:Hypertensive retinopathy
கண்கட்டி

கண் இமைகளின் ஓரங்களில் அமைந்துள்ள சுரப்பிகளில் ஏற்படும் தீவிர தொற்று ஸ்டை(Stye)எனப்படும். இதனால் வீக்கம், வலி,
எரிச்சல் மற்றும் கண் இமையின் ஓரப்பகுதி சிவப்பாகுதல் ஏற்படுகிறது. தொடர்ச்சியாக வெப்ப ஒத்தட சிகிச்சை அளிக்கலாம்.

வெளி இணைப்பு:

மேற்கோள்கள்

நோய்கள்
கண்
நரம்பியல் காது கேளாத்தன்மை

காக்லியாவிற்கும் மூளைக்கும் உள்ள தொடர்பில் ஏற்படும் பிரச்சினைகளால் இது ஏற்படுகின்றது. காது கேளாத்தன்மை மரபியல் தொடர்புடையதாகவோ, நடுச்செவி திரவத்தினாலோ, மூளை உறை நோய் போன்ற கடும் தொற்று நோய்களாலோ,தலைக்காயம், தலையில் மாட்டும் ஃபோன்கள் மூலம் கனத்த சத்தமாகச் சங்கீதம் கேட்டல், இயந்திரங்களினால் மீண்டும் மீண்டும் ஏற்படும் கனமான ஒலியினைக்
கேட்டல் ஆகியவற்றினால் ஏற்படலாம்.
கடத்தல் காது கேளாத்தன்மைக்கு பொதுவான காரணம், செவிக்குழாயைச் சார்ந்துள்ள தோலில் அமைந்துள்ள செருமினஸ் சுரப்பிகளிலிருந்து சுரக்கும் மெழுகினால், புறச்செவியானது அடைக்கப்படுதல் ஆகும். சிலருக்கு இந்த மெழுகானது கடினமாவதால், செவிப்பறையை அழுத்துகின்றது. பிரத்யேகமான உறிஞ்சு குழாய்கள் மூலம் இக்கடின மெழுகினை அகற்றுவதால், மீண்டும் கேட்கும் தன்மையினை அடையலாம்.
கடத்தல் காது கேளாத்தன்மைக்கு மற்றொரு காரணம் துளையுள்ள செவிப்பறையாகும். நடுச்செவியில் தொற்றல், (Infection) அருகாமையில் ஏற்படும் வெடிச்சத்தம் மற்றும் தலையில் திடீரேன அடிபடுவதால் ஏற்படும் இயக்கங்களினால் உண்டாகும் காயங்கள் ஆகியவை துளை ஏற்படக்
காரணங்களாகும். தலையில் காயம் ஏற்படுதலால் நடுச்செவி எலும்புகள் துண்டிக்கப்பட்டு, காக்லியாவுடன் தொடர்பு விடுவிக்கப்படுகின்றது.
அதிர்வலைகள் உட்செவிக்குத் திறம்பட கடத்தப்படினும், காக்லியா மற்றும் செவிநரம்பு பழுதடைதலால் கேளாத்தன்மை ஏற்படலாம். இவ்வகை காதுகேளாத்தன்மை உணர்நரம்பியல் காது கேளாத்தன்மை எனப்படும். தொற்றல், தலைக்காயம், வெடிச்சத்தம் மற்றும் கனத்த சத்தம் கேட்டல் ஆகியவை இந்நிலை காரணமாகும்.

குறுங்கட்டுரைகள்
காது நோய்கள்
நரம்பியல் குறைபாடுகள்
ஒன்றிணைக்க வேண்டிய விலங்கியல் கட்டுரைகள்
மெலானின்

கருநிறமி (மெலானின், Melanin) ஓர் பழுப்பு கலந்த கருப்பு நிறமுடைய நிறமியாகும். இது ஹீமோகுளோபினற்ற பொருள். இந்நிறமி உரோமம், தோல், கண்ணின் கோராய்டு உறை, ஆகிய பகுதிகளில் உள்ளது. இவை மெலனோபோர் எனும் செல்களினுள் சிறு துகள்களாகச் சேமிக்கப்படுகின்றன. இச்செல்கள் தோலின் கீழுள்ள டெர்மிஸ் பகுதியில் உள்ளன. இச்செல்களில் டைரோசின் எனும் அமினோ அமிலத்திலிருந்து மெலானின் உற்பத்தி செய்யப்படுகிறது. இதற்கென டைரோசினேஸ் என்சைம் அச்செல்களில் அமைந்துள்ளது.

டைரோசின் + டைரோசினேஸ் = மெலானின்

மெலானின் நிறமி தோற்றத்தில் உள்ள குறைபாடுகளால் நிறம் அதிகரிப்போ அல்லது நிறம் குறைதலோ நிகழலாம்.

வெளி இணைப்புகள் 

Absorption spectrum of melanin
Tyrosine metabolism in KEGG 
Melanogenesis in KEGG

மேற்கோள்கள்

தோலின் கட்டமைப்பு
அல்பினிசம்

அல்பினிசம் எனப்படும் வெண்மைத் தோல் நோய், குறைபாடுடைய நிறமிகள் தோலில் தோன்றுவதால் ஏற்படுகிறது. இது ஒரு மரபணுக் குறைபாட்டு நோய். தோலில் உள்ள மெலானின் நிறமி தோன்றுவதற்கான டைரோசினேஸ் செயல் நடைபெறுவதில்லை. இவர்களுக்கு வெண்பொன் நிறமான தலைமயிர், பார்வைக் குறைபாடு, ஒளி வெறுப்பு போன்ற தன்மைகள் ஏற்படும். இவர்களது தோலில் அதிக அளவு சூரிய ஒளியால் புற்றுநோய்ப் புண்கள் தோன்ற வாய்ப்புண்டு.

நோயும் மரபியலும்
அல்பினிசம் நோயானது இரு பின்னடைவான எதிருருக்களைக் (aa) கொண்டிருக்கையில் ஏற்படும். நோய் இருக்கையில் ஒருவரில் அசாதாரணமான தோற்றம் காணப்படும். எனவே மரபணுவமைப்பு வேறுபட்ட எதிருருக்களைக் கொண்டிருந்தாலோ (Aa) அல்லது இரு ஆட்சியுடைய எதிருருக்களைக் கொண்டிருந்தாலோ (AA) நோயானது வெளித் தெரிவதில்லை. அதாவது ஒரே மாதிரியான தோற்றவமைப்பைக் கொண்டிருப்பர். நோயுள்ள ஒருவர் (aa), நோயற்ற ஒரே மாதிரியான எதிருருக்களைக் கொண்ட (AA) ஒருவருடன் சேர்ந்து ஏற்படுத்தும் வழித்தோன்றல்களில் அனைவரும் நோயற்றவர்களாக, சாதாரண தோற்றத்துடன் இருப்பினும், அனைவரும் பின்னடைவான எதிருருவைக் காவிச் செல்ல முடியும். நோயுள்ள ஒருவர் (aa), நோயில்லாத சாதாரண தோற்றம் கொண்ட காவி ஒருவருடன் (Aa) சேர்ந்து உருவாக்கும் தோன்றல்களில் 50% நோயற்ற, சாதாரண தோற்றம் கொண்ட காவிகளாகவும், 50% நோயுள்ள அசாதாரண தோற்றம் கொண்டவர்களாகவும் இருப்பர். ஒரு நோயற்ற, சாதாரண காவி (Aa), இன்னொரு நோயற்ற சாதாரண காவியுடன் (Aa) இணைந்து உருவாக்கும் தோன்றல்களில், 25% நோயற்ற சாதாரணமானவரும், 50% நோயற்ற, சாதாரண தோற்றமுள்ள காவிகளாகவும், 25% நோயுள்ள அசாதாரண தோற்றம் உடையவர்களாகவும் இருப்பர். அதே போல் இரு நோய் கொண்டவர்கள் (aa) இணைந்தால் வழித் தோன்றல்கள் அனைத்துமே நோயுள்ளவர்களாக அமைந்துவிடும்.

மேற்கோள்கள்

தோல் நோய்கள்
தசைச்சோர்வு

நீண்ட நேரம் வலுவான நிலையில் தசைகள் சுருக்கத்தில் இருந்தால் தசைச் சோர்வு(Muscle fatigue) ஏற்படுகிறது. இது தசைகளில் உள்ள கிளைக்கோஜன் குறைவதனாலும் லாக்டிக் அமிலம் அதிகரிப்பதாலும் ஏற்படுகிறது. தசைச்சோர்வு என்பது தசைகள் மேற்கொண்டு சுருங்க இயலாமல் போவது மற்றும் தசை நார்களில் வளர்சிதை மாற்றச் செயல் நடைபெற இயலாது போவதாகும். தொடர்ந்த தசை இயக்க குறைவுபடுதலுக்கு நரம்புத்தசை சந்திப்பு வழியே பெறப்படும் தூண்டுதல்களின் தன்மையே காரணம் என ஆய்வுகள் வெளிப்படுத்தியுள்ளன. தசைகளுக்கு இரத்த ஓட்டம் தடைப்படுவதனால், ஒரு வினாடிக்குள் தசைகள் சோர்வடைந்து விடும் என்பது நன்கு தெரிந்த உண்மை. தசைகளுக்கு O2 மற்றும் உணவுப் பொருட்கள் செல்லாததே இதற்குக் காரணமாகும்.

மேற்கோள்கள்

தசைகள்
மரண விறைப்பு

மரண விறைப்பு (Rigor mortis) என்பது ஒருவர் இறந்த பின், பல மணிநேரம் வரை, தசைகள் சுருங்கிய நிலையினை (விறைப்பை) அடையும் நிலையாகும். ATP- மூலக்கூறுகள் நார்களில் இல்லாததே இதற்குக் காரணமாகும். இந்நிலை, செல்லில் உள்ள லைசோசோம்களின் என்ஸைம்கள், தசை நார்களின் புரதங்களை முற்றிலுமாகச் சிதைக்கும் வரை நீடிக்கிறது. இச்செயல் நடைபெற 15-25 மணிநேரத்திற்குள் ஆகின்றது.

மேற்கோள்கள் 
மருத்துவம்
மூச்சுக்குழல் அழற்சி

மூச்சுக்குழல் அழற்சிஅல்லது மார்புச்சளி நோய் (Bronchitis) என்பது மூச்சுக்குழாயினை நுரையீரல்களுடன் இணைக்கும் மூச்சுக் கிளைக்குழல்களின் சுவற்றிலுள்ள சீதச்சவ்வில்/சளிச்சவ்வில் ஏற்படும் ஒரு அழற்சி நோயாகும். இதனால் இருமலும், சளி தோன்றுதலும் ஏற்படும். 
இந்நோயில் இரண்டு வகைகளுண்டு. 
 கடிய மூச்சுக்குழல் அழற்சி- திடீரெனத் தோன்றிச் சிறிது காலம் பாதிக்கும். 
 நெடுங்கால மூச்சுக்குழல் அழற்சி- தொடர்ந்து நீடித்துப் பல ஆண்டுகள் பாதிக்கலாம்.
இவை இரண்டு வகைகளும் புகை பிடிப்பவர்களிலும் அதிக அளவில் காற்று மாசுபடுதல் உள்ள இடங்களில் வாழ்பவர்களிலும் அதிகமாகக் காணப்படுகிறது.

காரணங்கள் : காற்றின் மாசுக்கேடு, புகைபிடித்தல் போன்றவை இந்நோய் வருவதற்கான காரணங்களாகும். இந்நோயில் சளி தோன்றி மூச்சுப் பாதைகள் அடைபடும்.

மேற்கோள்கள்

சுவாச நோய்கள்
அழற்சி
வேம்புடையார் கோவில்

வேம்புடையார் என்கிற வேம்படி அய்யனார் கொவில் தமிழ்நாட்டில் நாகப்பட்டினம் மாவட்டம் வேதாரண்யம் (திருமறைக்காடு) வட்டத்திற்கு உட்பட்ட கருப்பம்புலம் அருகில் உள்ள கடிநெல்வயல் என்ற சிற்றூரில் அமைந்துள்ளது.இக்கோவில் இந்த கடிநேல்வயலை சுற்றியுள்ள பல நூறு குடும்பத்தினருக்கு குலதெய்வமாக விளங்கி வருகிறது. இக்கோயிலைக் குலதெய்வக் கோயிலாகக் கொண்ட மக்கள் நாகப்பட்டினம், திருவாரூர், தஞ்சாவூர் உள்ளிட்ட காவிரி படுகை பகுதிகளிலேயே வாழ்ந்து வருகின்றனர். சிலர் தொழில் நிமித்தமாக உலகின் பல்வேறு நாடுகளில் புலம் பெயர்ந்தும் வாழ்ந்து வருகின்றனர்.வேம்புடியாயார் கோயிலுக்கு உட்பட்டே கோயில் குளமும் ஒன்று உள்ளது. இந்த குளத்தில் தண்ணீர் வற்றுவதில்லை என்பதும் மற்றுமொரு சிறப்பு.

நாகப்பட்டினம் மாவட்டத்திலுள்ள இந்துக் கோயில்கள்
குலதெய்வக் கோயில்கள்
கலாம்

கலாம் என்பது ஒரு இசுலாமிய மெய்யியல்.  இது இசுலாமிய இறையியல் கொள்கைகளை ஆய்கிறது.  நியாயவாத முறையில் ஆய்கிறது.  இந்த சிந்தனைப் பள்ளியின் தொடக்க கால (கிபி 8 நூற்) பிரிவான மோட்டசீலா பகுத்தறிவு அடிப்படையில் திருக்குர்ரானை ஆய்வு செய்ய முனைகிறது. எனினும் 10 ம் நூற்றாண்டின் Ash'ariyyah கலாமை நம்பிக்கை அடிப்படையிலான ஒரு மெய்யியலாக மாற்றி அமைக்கிறது.

மேற்கோள்கள்

இசுலாமிய சிந்தனைப் பள்ளிகள்
அரபு மொழிச் சொற்கள்
அஷ்அரிய்யா

அஷ்அரிய்யா என்பது ஓர் இசுலாமிய ஊக இறையியற் (speculative theology) பிரிவு.  இது அபூ மூசா அல்-அஷ்அரி (கிபி 936) அவர்களின் பெயராற் தொடங்கப்பட்டது.  அஷ்அரி இறையியல் இசுலாமிய மெய்யியலின் வளர்ச்சியை பெரிதும் பாதித்தது.

நம்பிக்கைகள் 
 இறையை அறிவது மனித பகுத்தறிவுக்கு, அனுபவத்துக்கு அப்பாற் பட்டது.
 மனிதருக்கு தன்விருப்பு இருந்தாலும். உலகில் அவனால் எதையும் உருவாக்க அவனுக்கு ஆற்றல் இல்லை.

மேற்கோள்கள்

இசுலாமிய இறையியல்
இசுலாமிய சிந்தனைப் பள்ளிகள்
அவ்ரோவிசம்

அவ்ரோவிசம் என்பது 13 ம் நூற்றாண்டின் பின்பகுதியில் இரு மெய்யியல் பிரிவுகளின் பெயர் ஆகும். கிரேக்க அறிஞர் அரிசுட்டாட்டிலின் மெய்யியலோடு இசுலாமிய சமய நம்பிக்கைகைகளை இணக்கமான முறையில் இணைத்த அவ்ரோசினது மெய்யியலை இது குறிக்கிறது. இதே போல அரிசுட்டாட்டிலின் மெய்யியலோடு கிறித்தவ நம்பிக்கைகளை இணக்கமான முறையில் இணைத்த மெய்யியலையும் இது குறிக்கிறது.

மேற்கோள்கள்

இசுலாமிய சிந்தனைப் பள்ளிகள்
காரநாடி

காரநாடிகள் அல்லது காரச்சாயமேற்பிகள் அல்லது பேசோஃபில்கள் (Basophils) என்று இவை அழைக்கப்படுகின்றது. 0.1% - 0.3%  வெள்ளையணுக்கள் இவ்வகை சார்ந்தவை . ஒவ்வாமை நிலை, உடல் திசு வீக்கங்கள் ஏற்படும் அழற்சி நிலை ஆகிய வேளைகளில் இவை முக்கிய பங்காற்றுகின்றன. இவற்றிலுள்ள ஹெப்பாரின் (Heparin) எனும் பொருள் குருதியின் இயல்பான குருதி உறைதல் விரைவாக நிகழ்வதைத் தடைசெய்யும்.

மேற்கோள்கள்

உயிர்வேதியியல்
நோய் எதிர்ப்பு முறைமைகள்
குருதி
கே. ஜமுனா ராணி

கே. ஜமுனா ராணி (K. Jamuna Rani, பிறப்பு: 17 மே 1938) தென்னிந்தியாவைச் சேர்ந்த திரைப்படப் பின்னணிப் பாடகி ஆவார். தெலுங்கு, தமிழ், கன்னடம், மலையாளம் மற்றும் சிங்கள மொழிகளில் 6,000இற்கும் அதிகமான திரைப்படப் பாடல்களை இவர் பாடியுள்ளார்.

வாழ்க்கை 
ஜமுனா ராணி ஆந்திரப் பிரதேசத்தைச் சேர்ந்தவர். இவர் வரதலாஜுலு, திரௌபதி ஆகிய இணையருக்கு 1938 மே 17 அன்று பிறந்தார். இவரது தாயார் ஒரு வீணை இசைக்கலைஞராவார். இவர் பெண்களைக் கொண்ட ஒரு இசைக்குழுவை நடத்திவந்தார். ஜமுனா ராணி தன் ஏழுவயதில் தியாகய்யா என்ற தெலுங்குத் திரைப்படத்தில் முதன்முதலில் பாடினார். தமிழில் கல்யாணி திரைப்படத்தில் சக்சஸ் சக்சஸ், ஒன் டூ திரீ என இருபாடல்களைப் பாடி பின்னணிப் பாடகியாக அறிமுகமானார்.

பாடிய சில பாடல்கள்
 காளை வயசு, இவர்கானா, தாரா தாரா வந்தாரா (தெய்வப்பிறவி)
 செந்தமிழ் தேன்மொழியால் (மாலையிட்ட மங்கை)
 பாட்டொன்று (பாசமலர்)
 காட்டில் மரம், பெண் பார்க்கும் மாப்பிள்ளை (கவலை இல்லாத மனிதன்)
 ஆசையும் என் நேசமும் (குலேபகாவலி)
 சித்திரத்தில் பெண் (ராணி சம்யுக்தா)
 சின்ன சின்ன கட்டு (சிவகங்கை சீமை)
 என் கண்ணைக் கொஞ்சம் (கைதி கண்ணாயிரம்)
 காலம் சிறிது (தை பிறந்தால் வழி பிறக்கும்)
 வாழ்க வாழ்க (ஆளுக்கொரு வீடு)
 காதல் என்றால் என்ன, மேலே பறக்கும் ராக்கெட்டு (அன்பு எங்கே)
 வருவாளோ இல்லையோ (பாசமும் நேசமும் 1964)
 காவேரி தாயே (மன்னாதி மன்னன் 1960)
 நெஞ்சில் நிறைந்த (நகரத்தில் சிம்பு 1961)
 காமுகர் நெஞ்சம் (மகாதேவி 1957)
 உங்க மனசு ஒரு தினுசு (மகளே உன் மனசு)
 எந்த நாளும் சந்தோஷமே (ஒன்று பட்டால் உண்டு வாழ்வு)

பெற்ற விருதுகளும், சிறப்புகளும்
 கலைமாமணி விருது

மேற்கோள்கள்

வெளி இணைப்புகள் 
 
 The Titillating Voices of Two Tamil Playback Singers in Movie minutes
 Listen to some popular songs of Jamuna Rani at Raaga.com
  Jamuna Rani's Sinhalese on Line Songs – Listen to them at Siyapath Arana.com
 K Jamuna Rani

இந்தியத் திரைப்படப் பாடகர்கள்‎
1938 பிறப்புகள்
வாழும் நபர்கள்
தமிழ்த் திரைப்படப் பின்னணிப் பாடகர்கள்
கலைமாமணி விருது பெற்றவர்கள்
தக்லீது

தக்லீது (அரபு: تَقْليد ஆங்கிலம்: Taqlid or taklid) என்பது கண்மூடித்தனமாகப் பின்பற்றுதல் என்பதைக் குறிக்கும் அரபுக் கலைச்சொல். இது சமயச் சட்ட வல்லுநர்களின் முடிவுகளை எந்தக் கேள்வியும் கேட்காமால் விசுவாத்தோடு அடிபணிதல் ஆகும். பொதுவாக இது மரபு வழியான நான்கு இசுலாமிய சட்ட முறைகளுக்கு உட்பட்டு அவற்றை ஆராயாமற் பின்பற்றுவதைக் குறிக்கிறது.

இவற்றையும் பார்க்க 
 பிலா காய்ப (Bila Kayfa)

மேற்கோள்கள்

இசுலாமிய மெய்யியல் கருத்துருக்கள்
அரபு மொழிச் சொற்கள்
இசுலாமியச் சட்டம்
இரண்டாம் ஆரியபட்டா

இரண்டாம் ஆரியபட்டா (Aryabhata II, கிபி 920கள் – 1000கள்) என்பவர் இந்திய கணிதவியலாளரும், வானியலாளரும் ஆவார். இவர் மகா சித்தாந்தம் என்ற நூலை எழுதினார்.

மகாசித்தாந்தம்
ஆர்யபட்டரின் மிகச் சிறந்த ஆக்கம் மகாசித்தாந்தம் ஆகும். பதினெட்டு அத்தியாயங்களைக் கொண்ட இந்த ஆய்வு சமக்கிருதத்தில் வசன வடிவத்தில் எழுதப்பட்டது. முதல் பன்னிரண்டு அத்தியாயங்கள் கணித வானியல் தொடர்பானவை. ஏனைய தலைப்புகள் அக்காலத்தில் இந்திய கணிதவியலாளர்கள் ஏற்கனவே ஆராய்ந்த தலைப்புகளை உள்ளடக்குகின்றன. முதல் பன்னிரண்டு அத்தியாயங்களில் கோள்களின் நிலநிரைக்கோடுகள், சந்திர மற்றும் சூரிய கிரகணங்கள், கிரகணங்களின் கணிப்பு, சந்திர பிறை, கோள்களின் மறைவு மற்றும் உதயம், கோள்கள் தமக்கிடையேயும் மற்றும் விண்மீன்களுடனுமான தொடர்புகள் போன்றவை எழுதப்பட்டுள்ளன.
 
மகாசித்தாந்தத்தின் அடுத்த ஆறு அத்தியாயங்களில் கோள்களின் நிலநிரைக்கோடுகளைக் கணக்கிட பயன்படுத்தப்படும் வடிவவியல், புவியியல் மற்றும் இயற்கணிதம் போன்ற தலைப்புகள் எழுதப்பட்டுள்ளன. by = ax + c என்ற தேராச் சமன்பாட்டைத் தீர்க்கும் விதிகளை விபரமாக விளக்கியிருக்கிறார்.

இவற்றையும் பார்க்கவும் 
 முதலாம் ஆரியபட்டா

மேற்கோள்கள்
O'Connor, John J.; Robertson, Edmund F., Aryabhata II, MacTutor History of Mathematics archive, University of St Andrews.

மேலதிக வாசிப்புக்கு
  (PDF version)

இந்திய வானியலாளர்கள்
இந்தியக் கணிதவியலாளர்கள்
மெரில் ஸ்ட்ரீப்

மெரில் லூயி ஸ்ட்ரீப் (ஆங்கிலம்: Meryl Louise Streep, பிறப்பு: 22 ஜூன் 1949) அமெரிக்காவைச் சேர்ந்த ஒரு சிறந்த நடிகை. இவர் நாடகம், தொலைக்காட்சி மற்றும் திரைப்படம் ஆகிய ஊடங்களில் நடித்துள்ளார். மெரில் ஸ்ட்ரீப் பலராலும் நவீன யுகத்தின் தலை சிறந்த நடிகர்களில் ஒருவராக கருதப்படுகிறார்.

1971-ம் ஆண்டு நாடகத் துறையில் அறிமுகமான ஸ்ட்ரீப், ஆறு ஆண்டுகளுக்கு பின்னர் 1977-ல் தொலைக்காட்சி நிகழ்ச்சிகள் மற்றும் திரைப்படங்கள் ஆகியவற்றில் நடிக்கத் தொடங்கினார். இவருடைய முதல் திரைப்படம் 1977 இல் இல் வெளியான "ஜூலியா". இதற்குப் பின்னர் இவர் நடித்த 'தி டீர் ஹன்டர்' (The Deer Hunter), 'கிரேமர் எதிர் கிரேமர்'(Kramer vs Kramer) போன்ற திரைப்படங்கள் வணிகரீதியாகவும், விமர்சகர்களிடேயும் மிகுந்த வரவேற்பைப் பெற்றன. முதன் முதலாக 'தி டீர் ஹன்டர்' படத்திற்காக ஆஸ்கார் விருதுக்கு பரிந்துரைக்கப்பட்ட இவர், 'க்ரேமர் வெஸ் க்ரேமர்' படத்துக்கு அவ்விருதைப் பெற்றார். பின்னர், 1982-ல் அவருக்கு 'சோப்பீஸ் சாய்ஸ்' (Sophie's Choice) படத்திற்காக இரண்டாவது ஆஸ்கார் விருது அளிக்கப்பட்டது.2012ஆம் ஆண்டில் த அயர்ன் லேடி என்ற திரைபடத்திற்காக மூன்றாவது ஆசுகார் விருது பெற்றார்.

அமெரிக்கத் திரைப்பட நடிகர்கள்
1949 பிறப்புகள்
வாழும் நபர்கள்
அமெரிக்கத் திரைப்பட நடிகைகள்
ஆங்கில அமெரிக்கர்கள்
சிறந்த நடிகைக்கான அகாதமி விருதினை வென்றவர்கள்
சிறந்த துணை நடிகைக்கான அகாதமி விருதை வென்றவர்கள்
அமெரிக்க தொலைக்காட்சி நடிகைகள்
21 ஆம் நூற்றாண்டு ஐக்கிய அமெரிக்க நடிகைகள்
மதிப்புள்ள பவளம்

மதிப்புள்ள பவளம் அல்லது செம்பவளம்(Precious coral அல்லது red coral) என்பது கோரல்லியம் ரூப்ரம் (Corallium rubrum) என்ற உயிரினத்தின் பொதுப் பெயராகும். இதன் வெளிப்புற ஓட்டின் அடர் சிவப்பு அல்லது வெளிர் சிவப்பு நிறமே இதன் தனித்தன்மையாகும். பவளம் நவரத்தினங்களுள் ஒன்றாகும். இதனால் இது நகையணிகள், ஆபரணங்களில் பயன்படுத்தப்படுகின்றது. முத்து, பவளம் இரண்டுமே கடலில் இருந்து தோன்றினும் அவை நிறத்தில் மட்டுமே வேற்றுமை உண்டே அன்றி வேதியியல் பண்புகளால் அவை ஒன்றேயாகும். இவை இரண்டுமே கடல்வாழ் உயிரினங்களால் உருவாக்கப்பட்ட கால்சியம் கார்பனேட் தாதுவே ஆகும். இவ்வுயிரினத்தின் ஓடுகள் இயற்கையில் மங்கலாகவே இருக்கும். எனவே இவற்றை பட்டை தீட்டுதலின் பயனாக மிகுந்த பளபளப்பான பொருளாக மாற்ற முடியும். பவளம் பதித்த ஆபரணங்கள் பண்டைய எகிப்து மற்றும் கிரேக்க நாகரீகங்களில் காணமுடிகிறது.

இவற்றையும் பார்க்க 
கரும்பவளம்
அம்பர்
முத்து

வெளி இணைப்புகள் 
 
 International Colored Gemstone Association  Extensive info on gemstone coral and jewelry photos
 American Gem Trade Association Information on coral as a gemstone
 Mediterranean red coral: research team  International Research Team on Mediterranean red coral (Accessed 15 March 2007)
 Corallium rubrum, Food and Agriculture Organization of the United Nations

நவரத்தினங்கள்
பவளப் பாறைகள்

மேற்கோள்கள்
புட்பராகம்

புஷ்பராகம் (Topaz), நவரத்தினங்களுள் ஒன்றான இது ஒரு அலுமினியம் மற்றும் புளோரின் (Flourine) ஆகியவற்றின் சிலிகேட் தாதுவால் ஆனது.  Al2SiO4(F,OH)2 என்பது இதன் வேதி சமன்பாடாகும். புட்பராகம் படிகமாக வண்ணமற்ற நிலையிலேயே கிடைக்கப்பெறுகிறது. எனினும் இவை வெள்ளை, வெளிர் பச்சை, நீலம், தங்க நிறங்களிலும், அரிதாக வெளிர் சிவப்பு நிறத்திலும் கிடைக்கின்றன. அமெரிக்காவின் ஊடாஹ், ரஷ்யாவின் உரல், ஆப்கானிஸ்த்தான், இலங்கை, நார்வே, இத்தாலி,யப்பான் இன்னும் பல நாடுகளிலும் இவை கிடைக்கின்றன.

குறிப்பு

வெளி இணைப்பு :
நவரத்தினங்களில் புட்பராகம்

நவரத்தினங்கள்
இரத்தினக் கற்கள்
அலுமினியம் கனிமங்கள்
களவாணி (திரைப்படம்)

களவாணி சேராலி பிலிம்ஸ் தயாரிப்பில் ஏ. சற்குணம் இயக்கத்தில் 2010, ஜூன் 25 இல் வெளிவந்த ஒரு காதல் கதையம்சம் கொண்ட தமிழ்த் திரைப்படமாகும். தஞ்சாவூர் மண்ணையும், அதன் மக்களையும் மையக்கருவாகக் கொண்டு இப்படம் உருவாக்கப்பட்டுள்ளது. இதில் பசங்க படத்தில் நடித்த விமல் கதாநாயகனாகவும், ஓவியா கதாநாயகியாகவும் நடித்திருக்கிறார்கள். குறைந்த தயாரிப்பு செலவில் உருவான இந்தப் படம் மிகப்பெரிய வெற்றியைப் பெற்றது.

பாடல்கள் 
இத்திரைப்படத்திற்கு எஸ். எஸ். குமரன் இசையமைத்திருந்தார்.

விருதுகள் 
 சிறந்த திரைப்படத்துக்கான தமிழக அரசின் திரைப்பட விருது (இரண்டாம் பரிசு)

2010 தமிழ்த் திரைப்படங்கள்
இந்தியத் தமிழ்த் திரைப்படங்கள்
அறிமுக இயக்குநர் திரைப்படங்கள்
சூரி நடித்த திரைப்படங்கள்
விமல் நடித்த திரைப்படங்கள்
ஓவியா நடித்த திரைப்படங்கள்
மனிஷா கொய்ராலா

மனிஷா கொய்ராலா(ஆக்ஸ்ட் 16,1970) நேபாளில் பிறந்தார். நேபாள-இந்திய நடிகையான இவர், ஹிந்தியில் பல படங்களில் நடித்துள்ளார். சில தமிழ்  படங்களில் நடித்துள்ளார். பரதநாட்டியம், மணிப்பூரி நன்கு அறிந்தவர். நேபாள மொழியில் இவர் நடித்த முதல் படமான ஃபெரி பெட்டாலா 1989ல் வெளிவந்தது. ஹிந்தியில் இவரது முதல் படமான சௌடாகர் 1991ல் வெளிவந்தது.

மேற்கோள்கள்

இந்தித் திரைப்பட நடிகைகள்
1970 பிறப்புகள்
வாழும் நபர்கள்
தமிழக அரசு திரைப்பட விருது வெற்றியாளர்கள்
மலையாளத் திரைப்பட நடிகைகள்
தமிழ்த் திரைப்பட நடிகைகள்
தென்னிந்திய பிலிம்பேர் விருதுகளை வென்றவர்கள்
1960 பிறப்புகள்
நகுல்

நகுல் (Nakkhul) (பிறப்பு: சூன் 15, 1984) தமிழ் நடிகர் மற்றும் பின்னணிப் பாடகரும் ஆவார். இவர் நடிகை தேவயானியின் உடன்பிறந்த தம்பி ஆவார். இயக்குநர் சங்கர் இயக்கிய பாய்ஸ் திரைப்படத்தில் முன்னனி கதாநாயகனாக நடித்த இவர், அந்த படத்தில் பாடலும் பாடியுள்ளார்.

நகுல் மகாராட்டிராவின் மும்பையில் ஜெய்தேவ் மற்றும் லட்சுமி தம்பதியருக்கு  மகனாகப் பிறந்தார்.

மேற்கோள்கள்

தமிழ்த் திரைப்பட நடிகர்கள்
திரைப்படப் பாடகர்கள்
1984 பிறப்புகள்
1983 பிறப்புகள்
வாழும் நபர்கள்
புகைப்படம் (திரைப்படம்)

புகைப்படம், பாயிஸ் ஸ்டுடியோஸ் தயாரிப்பில் 1/01/2010 அன்று வெளிவந்த தமிழ்ப் படமாகும். புது இயக்குநர் ராஜேஷ் லிங்கம் இயக்கத்தில் வாமணன் படைப்புகள் பிரியா ஆனந்த் நடிப்பில், அம்சத் , ஹரிஷ் , நந்தா , மிருனாளினி , யாமினி போன்றோர் நடித்துள்ளனர்.

மேற்கோள்கள்

2010 தமிழ்த் திரைப்படங்கள்
இந்தியத் தமிழ்த் திரைப்படங்கள்
இந்திய நாடகத் திரைப்படங்கள்
கங்கை அமரன் இசையமைத்த திரைப்படங்கள்
துணிச்சல் (திரைப்படம்)

துணிச்சல், அம்ப்ரிஷி ஆர்ட்ஸ் தயாரிப்பில் 1/01/2010 அன்று வெளிவந்த தமிழ் படமாகும். புது இயக்குநர் சிவா மஞ்சள் இயக்கத்தில் மஜீத், அருண் விஜய், சுவாதிக்கா மற்றும் பலர் நடித்துள்ளனர்.

மேற்கோள்கள்

2010 தமிழ்த் திரைப்படங்கள்
இந்தியத் தமிழ்த் திரைப்படங்கள்
சிங்கமுத்து நடித்த திரைப்படங்கள்
குட்டி (2010 திரைப்படம்)

குட்டி, ஜெமினி பிலிம் சர்குட் தயாரிப்பில் 14/01/2010 அன்று வெளிவந்த தமிழ்ப் படமாகும். இயக்குநர் மித்திரன் ஜவஹர் இயக்கத்தில் தனுஷ் கதாநாயகனாக, ஷ்ரீய சரண், சமீர் தட்டானி மற்றும் பலர் நடித்துள்ளனர். ராதா ரவி அவர்களும் ஒரு முக்கிய கதாபத்திரத்தில் நடித்துள்ளார்.

பார்க்க
 குட்டி (திரைப்படம்) - 2001ஆம் ஆண்டு வெளியான விருது பெற்ற திரைப்படம்.

மேற்கோள்கள்

2010 தமிழ்த் திரைப்படங்கள்
இந்தியத் தமிழ்த் திரைப்படங்கள்
தனுஷ் நடித்துள்ள திரைப்படங்கள்
சிரேயா சரன் நடித்த திரைப்படங்கள்
ராதாரவி நடித்த திரைப்படங்கள்
நாணயம் (திரைப்படம்)

நாணயம், என்பது 2010ஆம் ஆண்டு வெளியான இந்திய தமிழ் திரைப்படம் ஆகும். இது எஸ்.பி.பி. சரணின், கேபிடல் பிலிம் வொர்க்ஸ் தயாரிப்பில் 14/01/2010 அன்று வெளிவந்தது. இயக்குநர் சக்தி. ச. ராஜன் இயக்கத்தில், பிரசன்னா, சிபிராஜ், ரம்யா ராஜ், எஸ். பி. பாலசுப்ரமணியம் மற்றும் பலர் நடித்துள்ளனர்.

மேற்கோள்கள்

2010 தமிழ்த் திரைப்படங்கள்
இந்தியத் தமிழ்த் திரைப்படங்கள்
அறிமுக இயக்குநர் திரைப்படங்கள்
சிபிராஜ் நடித்த திரைப்படங்கள்
எஸ். பி. பாலசுப்பிரமணியம் நடித்த தமிழ்த் திரைப்படங்கள்
போர்க்களம் (திரைப்படம்)

போர்க்களம், பரணி மினரல்ஸ் தயாரிப்பில் 14/01/2010 அன்று வெளிவந்த தமிழ் படமாகும்.  புது இயக்குநர் பாண்டி சரோஜ் குமார் இயக்கத்தில், டினு ஆனந்த், நகைச்சுவை நடிகர் சத்யன், ஸ்மிதா மற்றும் பலர் நடித்துள்ளனர்.

2010 தமிழ்த் திரைப்படங்கள்
இந்தியத் தமிழ்த் திரைப்படங்கள்
அறிமுக இயக்குநர் திரைப்படங்கள்
கண. மகேஸ்வரன்

கண. மகேஸ்வரன் ஈழத்துப் புதின எழுத்தாளர். இவர் 1970களில் இருந்து எழுதி வருகிறார். சிறுகதை, கவிதை, கட்டுரை, குறுநாவல் போன்ற துறைகளிலும் இவரது ஆக்கங்கள் வெளிவந்துள்ளன. சொந்தப் பெயரிலும், வீகேயெம், மணிமணாளன் போன்ற புனை பெயர்களிலும் எழுதி வருகிறார்.

வாழ்க்கைச் சுருக்கம்
கண. மகேஸ்வரன் யாழ்ப்பாண மாவட்டம், வடமராட்சி, கரவெட்டியைப் பிறப்பிடமாகக் கொண்டவர். அரச எழுது வினைஞர் சேவையில் பணிபுரிந்த இவர் தற்போது சேவையிலிருந்து இளைப்பாறியுள்ளார்.

இவரது ஆக்கங்கள் ஈழநாடு, ஈழநாதம், மித்திரன், வீரகேசரி, தினகரன், தினக்குரல், உதயன், சிந்தாமணி ஆகிய பத்திரிகைகளிலும் மல்லிகை, ஞானம், சிரித்திரன் போன்ற சஞ்சிகைகளிலும் பிரசுரமாகியுள்ளன.

முன்னர் வெளிவந்த "தாரகை' சஞ்சிகையின் ஆசிரியராக இருந்த இவர் சிரித்திரன் சஞ்சிகையிலும் பணிபுரிந்தார். "எல்லை வேம்பு' என்ற பெயரில் இவரது சிறுகதைத் தொகுதி வெளிவந்தது.

வெளி இணைப்புகள்
கண. மகேசுவரனின் "எல்லை வேம்பு" என்ற சிறுகதை, உதயன்

ஈழத்து எழுத்தாளர்கள்
சான்று எதுவும் தரப்படாத கட்டுரைகள்
எஸ். எம். பாக்கர்

எஸ். எம். பாக்கர்() என்பவர் இந்திய தவ்ஹீத் ஜமாஅத் தலைவரும் வின் தொலைக்காட்சியின் இயக்குநர்களில் ஒருவரும் ஆவார். இவர் உடல் நலக்குறைவால் 2024 ஜூன் 20 சென்னையில் காலமானார்.

இளமைக் காலம்
இராமநாதபுரம் மாவட்டம் கீழக்கரையை சேர்ந்த இவர் முதுநிலை கலைப்பட்டம் பெற்றவர்.

சமூகச் செயல்பாடுகள்
இசுலாமியர்களுக்கான உரிமைகளைக் கேட்டு போராடி 1995 இல் தடா சட்டத்தில் கைதானார். இஸ்லாமிய சிறைவாசிகள் விடுதலை, இடஒதுக்கீடு உள்ளிட்ட பல்வேறு கோரிக்கைகளை வலியுறுத்திப் போராடி வந்தார்.

அமைப்புகள்
தமிழ்நாடு முஸ்லீம் முன்னேற்ற கழகத்தின் நிறுவனர்களில் இவரும் ஒருவர், தமுமுகவின் மாநில பொருளாளராகச் செயல்பட்டவர். தமுமுக அமைப்புடன் ஏற்பட்ட கருத்து வேறுபாடுகள் காரணமாக ஜெய்னுல் ஆபிதீன் மற்றும் சிலரோடு தனியாகப் பிரிந்து 16-05-2004 அன்று தமிழ்நாடு தவ்ஹீத் ஜமாத்தை நிறுவினார். பின்னர் அதிலிருந்து விலகி, 2009ஆம் ஆண்டு ஜனவரி 16ஆம் நாள் இந்திய தவ்ஹீத் ஜமாத்தை நிறுவி அதன் தலைவராக பொறுப்பு வகித்தார்.

மேற்கோள்கள்

தமிழ் ஊடகவியலாளர்கள்
2024 இறப்புகள்
லாக்டுலோஸ்

லக்டுலோஸ் (Lactulose) ஒரு நீராற் பகுக்கவியலாத இரட்டைச் சர்க்கரை இது மனிதக் குடலில் உறிஞ்சப்படாது. எனவே குடலில் உள்ள பாக்டீரியங்களால் இது நொதித்தலுக்குள்ளாகிறது. இதனால் உருவாகும் அமிலங்கள் அம்மோனியாவை அம்மோனியமாக மாற்றி குடலில் உறிஞ்சப்படாமல் தடுக்கின்றன. அத்தோடு மட்டுமன்றி அம்மோனியாவை உண்டாக்கக் கூடிய பாக்டீரியங்களையும் அமிலங்கள் அழித்து விடுகின்றன. இது கல்லீரல் செயலிழந்தவர்களுக்கு மிகப் பயனுள்ளதாகிறது. ஏனெனில் கல்லீரல் பாதிக்கப்படும் போது புரதச் சிதைப்பின் இறுதி விளைபொருளான அம்மோனியாவை யூரியாவாக மாற்ற முடியாமல் போகிறது. இந்த அம்மோனியா நரம்பு மண்டலத்தைப்ப பாதிக்கிறது. ஆகவே கல்லீரல் செயலிழந்த நோயர்களின் உடலில் அம்மோனியா உருவாதலையும் குடலில் உறிஞ்சப்படுதலையும் தடுக்க வேண்டியது அவசியம்.

மருந்தியல் 

10 மில்லி லிட்டர் லாக்டுலோஸ் ஒரு நாளைக்கு மூன்று வேளை தரப்பட வேண்டும். மலமிளக்கி விளைவு நன்கு தென்படும்.

மேற்கோள்கள் 

உயிர்வேதியியல்
கார்போவைதரேட்டுகள்
இரையகக் குடலியவியல்
முரண்பாடான உடையவிழ்ப்பு

அதிக குளிரால் மரணமடைவோரில் ஐந்தில் ஒருவர் முரண்பாடான உடையவிழ்ப்பு (paradoxical undressing) என்ற நிலை ஏற்பட்டு தன் ஆடைகளைக் அவிழ்த்துக் கொள்வார்.

பெயர்க்காரணம் 
பொதுவாக குளிரால் வாடும் ஒருவர் கம்பளி போன்ற உடைகளை அணிவார். கம்பளி போன்றவை இல்லாத பட்சத்தில் ஒன்றின் மேல் ஒன்றாக அதிக ஆடைகளை அணிவார். ஆனால் இந்நிலையிலோ குளிரால் வாடுபவர் உடைகளை அவிழ்த்துக் கொள்வார். இது முரண்பாடான ஒன்றாதலால் இந்நிலை முரண்பாடான உடையவிழ்ப்பு எனப் பெயர் பெற்றது.

இந்‌நிலை ஏற்படக் காரணம் 
இரண்டு காரணங்கள் முன் வைக்கப்பட்டுள்ளன. அவை,

 நம் உடல் வெப்பநிலையைச் சமநிலையில் வைத்திருப்பது மூளையின் ஒரு பகுதியான ஐப்போதலாமசு (Hypothalamus) ஆகும். அதிகக் குளிரினால் இது பாதிக்கப்பட்டு முரண்பாடாகச் செயல்படலாம்.
 குளிரில் நமது தசைகள் சுருக்கமடைந்து வெப்பத்தை உற்பத்தி செய்யும். தசைகள் சுருங்குவதோடு இரத்தக் குழாய்களும் சுருக்கமடைந்திருக்கும். நேரமாக ஆக  தாக்குப்பிடிக்க முடியாத தசைகள் விரிவடையும். இரத்தக் குழாய்களும் விரிவடையும். உடனே உள் உடல் வெப்பம் முழுவதும் சமநிலை ஏற்படும் வரை தோலுக்குக் கடத்தப்படும். வியர்வையும் உண்டாகும். எனவே பாதிக்கப்பட்டவர் தன் உடைகளைக் களைந்து கொள்வார்.

சட்டஞ் சார் முக்கியத்துவம் 
இந்‌நிலை அதிக சட்டஞ்சார் (legal) மதிப்புடையது. ஏனெனில் இது பார்க்க கற்பழிப்பு மரணத்தை ஒத்திருக்கும்.

இவற்றையும் காண்க
முரண்பாடான சிரிப்பு
முரண்பாடான ‌மருந்துச்செயல்
முரண்பாடான நெஞ்சுக்கூடு இயக்கம்
முரண்பாடான நோக்கம்
முரண்பாடான தவளை

சட்டம் சார் மருத்துவம்
உடலியங்கியல்
இறப்புக் காரணிகள்

மேற்கோள்கள்

en:Hypothermia#Paradoxical undressing
முரண்பாடான தவளை

முரண்பாடான தவளை (Pseudis paradoxa, ஆங்கிலம்: Paradoxical frog அல்லது shrinking frog) என்பது குளம், குட்டை, ஏரி போன்ற நீர் நிலைகளில் வாழக்கூடிய ஒரு தவளை ஆகும். பெண் தவளைகள் இடும் முட்டைகளில் இருந்து தாய்த் தவளையை விட நான்கு மடங்கு பெரிய தலைப்பிரட்டைகள் உருவாகும். பின்னர் இவை த‌வளையாக உருமாறியவுடன் (metamorphosis) இவற்றின் உடல் பழைய அளவில் கால் பங்காகச் சுருங்கி விடும்.

பொதுவாக மற்ற இனத் தலைப்பிரட்டைகள் சிறிதாக இருந்து வளர வளரப் பெரிதாகும். ஆனால் இத் தவளை இனத்திலோ வளர வளரச் சிறிதாகும் முரண்பாடான நிகழ்வு காணப்படுகிறது. விலங்குலத்தில் இந்த முரண்பாடு மிக அதிசயமாகக் காணப்படும் ஒன்றாகும்.

இவற்றையும் காண்க
டார்வினின் தவளை

 முரண்பாடான சிரிப்பு

 முரண்பாடான ‌மருந்துச்செயல்

 முரண்பாடான நெஞ்சுக்கூடு இயக்கம்

 முரண்பாடான நோக்கம்

மேற்கோள்கள்

தவளைகள்
கடியலூர் உருத்திரங்கண்ணனார்

கடியலூர் உருத்திரங்கண்ணனார் (Kadiyalur Uruttirangannanar) சங்ககால நல்லிசைப் புலவர்களுள் ஒருவர் ஆவார். இவர் பாடிய பெரும்பாணாற்றுப்படை, பட்டினப்பாலை ஆகிய இரு பாட்டுக்களும் பத்துப்பாட்டு எனும் தொகை நூற்களின்‌ தொகுதியில் இடம்பெற்றுள்ளன. இது மட்டுமின்றி இவர் அகநானூற்றில் 167ஆவது பாடலையும் குறுந்தொகையில் 352ஆவது பாடலையும் இயற்றியவராவார். தொல்காப்பிய மரபியல் 629ஆம் சூத்திரவுரையில் இவர் அந்தணர் என்று சொல்லப்படுகிறார்.

பெயர்க் காரணம்
தமிழ்நாடு வேலூர் மாவட்டத்தில் உள்ள சோளிங்கர் என்னும் ஊருக்கு மற்றொரு பெயர் திருக்கடிகை. இந்தக் கடிகையைக் கடியலூர் எனக் கொள்வது பொருத்தமாக உள்ளது.
 காஞ்சியில் இருந்த தொண்டைமானிடம் ஆற்றுப்படுத்தும் பெரும்பாணாற்றுப்படை பாலை நில வழியை முதலில் காட்டுகிறது.
 சோழன் கரிகாற் பெருவளத்தானிடம் ஆற்றுப்படுத்தும் நூலின் பெயர் பட்டினப்பாலை.
 இப் புலவரது பிற இரண்டு பாடல்களும் பாலைத்திணை.

எனவே பாலை நிலத்தில் உருத்து இருக்கும் உருத்திரத்தைப் பாடிய புலவர் என்று காட்டக் கண்ணனாருக்கு உருத்திரம் என்னும் அடைமொழி தரப்பட்டிருக்கலாம் என்றும் ஒரு கருத்து உண்டு. ஆயினும் பெயரைக் கொண்டு நோக்கின் தமிழ்ப் படுத்தப்பட்ட ருத்ரக்ருஷ்ண என்ற வடமொழிப் பெயரை இவர் கொண்டிருந்தார் என்றும் இன்னொரு கருத்து உண்டு. இவர் தந்தையார் பெயர் உருத்திரன் என்றும் இவரது பெயர் கண்ணனார் என்றும் கூறுவர்.

மேற்கோள்கள்

மேலும் பார்க்க
அகநானூறு 167
குறுந்தொகை 352

சங்கப் புலவர்கள்
கடையெழு வள்ளல்கள்

கடையெழு வள்ளல்கள் என்போர் சங்க காலத் தமிழகத்தில் வாழ்ந்த வள்ளல்களின் தொகுப்பில் கடைசியாக வரும் ஏழு வள்ளல்கள் ஆவர். சிறுபாணாற்றுப் படையைப் பாடிய நல்லூர் நத்தத்தனார், ஏழு வள்ளல்கள் பற்றியும் அவர்களின் கொடைமடச் செயல்கள் பற்றியும் கூறியுள்ளார். கொடைமடச் செயல்கள் என்றால், பகுத்தறியாது மடமையோடு கொடையளித்த செயல்கள் என்று கூறலாம். இத்தகைய செயல்களே அவ்வள்ளல்களுக்குச் சிறப்பைச் சேர்த்தன என்பதும் உண்மையாகும். இந்த வள்ளல்களைப் பற்றிய செய்திகளை எட்டுத்தொகை நூல்களுள் ஒன்றான புறநானூற்றுப் பாடல்களும் கூறுகின்றன.

சிறுபாணாற்றுப்படை காட்டும் தொகுப்பு
பேகன் - மயிலுக்குப் போர்வை அளித்தவன் (பொதினி -பழனி)
பாரி - முல்லைக்குத் தேர் தந்தவன் (பறம்பு மலை)
காரி - (திருக்கோவிலூர்) ஈர நன்மொழி கூறியவன் (councilman)
ஆய் - நீலநாகம் நல்கிய கலிங்கத்தை ஆலமர் செல்வனுக்கு (குற்றாலநாதருக்கு) அணிவித்தவன் (பொதிகை மலை)
அதியமான் - நெல்லிக்கனியை ஔவைக்கு அளித்தவன் (தர்மபுரி)
நள்ளி - துளிமழை பொழியும் நளிமலை (நீலகிரி) நாடன். நட்டோர் உவப்ப நடைப்பரிகாரம் நல்கியவன். நண்பர்கள் வாழ்க்கை நடத்துவதற்கு வேண்டிய அனைத்து வசதிகளையும் நல்கியவன்
ஓரி -(கொல்லிமலை) தன் குறும்பொறை நாடு முழுவதையும் கோடியர்க்கு(யாழ் மீட்டும் பாணர்க்கு) அளித்தவன். தன் ஓரி என்னும் குதிரைமீதேறி, காரி என்னும் குதிரைமேல் வந்து தாக்கிய காரியோடு போரிட்டவன்.

பெருஞ்சித்திரனார் பாடல் புறநானூறு 158 காட்டும் தொகுப்பு
 பாரி - பறம்பிற் கோமான் (பரம்புமலை அரசன், மூவேந்தரோடு போரிட்டவன்)
 ஓரி - கொல்லிமலை நாட்டை ஆண்டவன்
 காரி - காரி என்னும் குதிரைமேல் சென்று போரிட்டவன்
 மலையன் - 'மறப்போர் மலையன்', மாரி போல் ஈகைப்பண்பு கொண்டவன்.
 எழினி - குதிரைமலை நாட்டை ஆண்டவன் ("ஊராது ஏந்திய குதிரை"), கூவிளங்கண்ணி மாலை அணிந்தவன். கூர்வேல் கொண்டு போர் புரிபவன்.
 பேகன் - கடவுள் காக்கும் மலை (பொதினி என்னும் பழனி) நாடன்
 ஆய் - "மோசி பாடிய ஆய்"

தொகுப்பில் மாற்றம்
சிறுபாணாற்றுப்படையில் அதிகன் எழுவரில் ஒருவனாகத் தொகுக்கப்பட்டுள்ளான். 
புறநானூற்றில் எழினி எழுவரில் ஒருவனாகத் தொகுக்கப்பட்டுள்ளான்.

கடையெழு வள்ளல்கள்
 குமணன் 
 சகரன் 
 சகாரன் 
 செம்பியன் (சிபிச் சக்கரவர்த்தி)
 துந்துமாரி 
 நளன் 
 நிருதி  
ஆகிய எழுவரைத் தலையெழு வள்ளல்கள் எனத் தொகுத்துக் காட்டுவர்.

இந்தத் தொகுப்பு வரலாற்றுக்கு முரணானது. 
குமணன் கடையெழு வள்ளல்களின் காலத்துக்குப் பிற்பட்டவன். 
செம்பியன் எனக் குறிப்பிடப்படுபவன் சிபிச் சக்கரவர்த்தி எனப் பேசப்படுபவன். 
தந்துமாறன் என்னும் வள்ளலைச் சங்கவருணர் என்னும் நாகரியர் பாடிய பாடல் ஒன்று புறநானூற்றில் உள்ளது. 
நிடத-நாட்டு நளன் பற்றிய இலக்கியம் உள்ளது. 
பிற மூவர் புராணக் கதை மாந்தர்.

இவற்றையும் காண்க
வள்ளல்

மேற்கோள்கள் 

அரசர்கள்
கடையெழு வள்ளல்கள்
புணர்ச்சிப் பரவசநிலையின்மை

புணர்ச்சிப் பரவச நிலையின்மை (Anorgasmia) என்பது போதுமான தூண்டல் தரப்பட்டும் புணர்ச்சியின் போது பரவசநிலையை எய்த இயலாமை ஆகும். இது மனநல நோய்களுள் ஒன்றாக வகைப்படுத்தப்பட்டாலும் பெரும்பாலும் இது மருத்துவ காரணங்களாலேயே (medical causes) உண்டாகிறது.

முதல் நிலை பரவசமின்மை 
வாழ்நாளில் ஒரு முறை கூட உச்ச கட்டமாகிய பரவச நிலையை எய்தாதவர்கள். பெண்களில் அதிகம் காணப்படும் இது ஆண்களில் அதுவும் இளம் ஆண்களில் மிக அரிதான ஒன்று.

இரண்டாம் நிலை பரவசமின்மை 
இவர்கள் முன்னம் பரவசநிலை அனுபவித்தவர்கள். சில காரணங்களால் தற்போது அனுபவிக்க இயலாதவர்கள்.

காரணங்கள்
 மதுப்பழக்கம்
 மன அழுத்தம் (depression)
 இடுப்பெலும்பு பாதிக்கப்பட்ட நிலை (Pelvic surgery)
 மாதவிடாய் நிறுத்தம் - மாதவிடாய் முடிந்த நிலை (menopause)
 சுக்கிலத்தை அகற்றும் அறுவைச் சிகிச்சை (Prostate Removal) (ஆண்குறிக்குச் செல்லும் நரம்புகளும் அகற்றப்படுவதால்)
 சர்க்கரை நோயால் விளைந்த நரம்பு பாதிப்பு (Diabetic Neuropathy)
 முள்ளந்தண்டுவட பாதிப்பு (Spinal cord lesions)
 உறுப்பழிவு (Genital mutilation)

சூழ்நிலை பரவசமின்மை 

இவர்கள் சில குறிப்பிட்ட சூழல்களில் (situational) மட்டும் பரவசமெய்த இயலாதவர்கள். எடுத்துக்காட்டாக சில ஆண்கள் (quad honc) மனைவியைத் தவிர பிற பெண்களிடம் பரவசமெய்துவார்கள்.

மேற்கோள்கள்

உளநோயியல்
பாலியல் நடத்தைகள்
நோய்கள்
பரிவேடம்

பரிவேடம் (halo) என்பது பரிதியையோ நிலவையோ சுற்றிக் காணப்படும் ஒளிவட்டமாகும். இது மெல்லிய, வெண்ணிறங் கொண்ட குருள் மேகங்களில் (cirrus clouds) காணப்படும் பனிப்படிகங்களால் தோற்றுவிக்கப்படுகிறது. இப்படிகங்கள் சிறு அறுங்கோணப் பட்டகங்களைப் போலச் செயல்பட்டு வெண்ணிற அல்லது வண்ணப் பரிவேடத்தை உருவாக்குகின்றன. கதிரவனைச் சுற்றிக் காணப்படும் பெரிய பரிவேடத்திற்கு அகல்வட்டம் என்றொரு பெயரும் உண்டு (அகல்வட்டம் பகல்மழை என்பர்). இவ்வகை ஒளிவட்டங்கள் அரிதானவையே அல்ல; உலகின் வெவ்வேறு பகுதிகளில் வருடம் முழுவதும் இவை ஏற்படுகின்றன.

22 0 பரிவேடம் 
வானில் பொதுவாகத் தென்படும் பரிவேடம் 22 0 பரிவேடம் என்று அழைக்கப்படுகின்றது. ஏனெனில், இப்பரிவேடம் கதிரவனிலிருந்து (அல்லது நிலவிலிருந்து) 22 0 தொலைவில் இருக்கிறது.  கதிரவன், நிலவு இவ்விரண்டும் வானத்தின் 1/2 0 அளவிலான பகுதியை மறைப்பவை; எனவே, 22 0 அளவானது கதிரவன் அல்லது நிலவு இவற்றை விட 44 மடங்கு பெரியதாக இருக்கும்.

கண் பாதுகாப்பு 
அகல்வட்டத்தை நேரடியாக வெற்றுக் கண்ணாலோ, குளிர்க்கண்ணாடியினாலோ, தண்ணீரில் / கலங்கிய நீரில் எதிரொளிப்பிலோ, இன்னபிற கருவிகளைக் கொண்டோ காணக்கூடாது; சூரியன்-தொடர்பான எந்தவொரு வானியல் நிகழ்வையும் காண விரும்புவோர், போதிய பாதுகாப்பு முறைகளை அவசியம் கடைப்பிடிக்க  வேண்டும்.

பாதுகாப்பான முறைகளுக்கு 
காண்க.சூரிய கிரகணங்களைப் பாதுகாப்பான முறையில் காண்பது எவ்வாறு? கங்கணகிரகணம்

மேற்கோள்கள் 

புவியின் வளிமண்டலம்
வானிலை நிகழ்வுகள்
ஒளியியல் தோற்றப்பாடுகள்
சௌரம்

சூரிய தேவனை முழுமுதற் கடவுளாகக் கொண்டு வழிபடுவது சௌர சமயமாகும். பேரொளி வடிவினனாக அவனை வழிபட வேண்டும் என்று கூறுவது இச்சமய கருத்தாகும். ஏனெனில் பஞ்சாங்களில் சூரியனின் சஞ்சாரத்தை வைத்துக் கணக்கிடுவதை சௌரமானம் என்றும் சந்திரனின் நிலையை வைத்துக் கணக்கிடுவதை சாந்திரமானம் என்று கூறுவார்கள். நா.கதிரை வேற்பிள்ளை தமிழ் மொழி அகராதியிலும் சௌரம் என்ற வார்த்தைக்கு சூரியன் என்று குறிப்பிடப்பட்டுள்ளது.

தமிழகத்தில் சூரியனுக்கு உள்ள கோயில்களில் குறிப்பிடத்தகுந்தது கும்பகோணம் அருகில் உள்ள சூரியனார் கோயில் தலம் தான் ஆகும். இந்த ஆலயத்தை கட்டுவித்தவர் முதலாம் குலோத்துங்க சோழன் (கிபி 1079-கிபி 1120). சூரியன் "கொடிநிலை" என்ற பெயரால் அழைக்கப்பட்டதாக தொல்காப்பியத்தில் குறிக்கப்பட்டிருக்கிறது. சிலப்பதிகாரத்தில் சூரிய கோயில்களை "உச்சி கிழான் கோட்டன்கள்" என்ற பெயரால் குறிக்கப் பெறுகிறது. உலகில் எழுந்த பழமையான நூலான இருக்கு வேதத்தில் சூரிய வழிபாடு குறிக்கப் பட்டிருக்கிறது. சௌராஷ்டிரம் என்ற பரத நாட்டின் ஐம்பத்தி ஆறு நாடுகளில் ஒன்று சூரிய வழிபாட்டின் அடிப்படையில் எழுந்த பெயராகும்.

சூரியனை குறித்த ஆதித்தியயிருதயம் பாடல் இராமாயணத்தில் உள்ளது. ஈசா வாஸ்ய உபநிடதம் சூரிய வழிபாடு குறித்த வேதத்தின் ஒரு அங்க நூல் ஆகும்.
இந்து சமயப் பிரிவுகள்‎
சாக்தம்

சாக்தம் சக்தியை வழிபடு கடவுளாகக் கொள்ளும் சமயம் ஆகும். சக்தியே தெய்வம், அவரைத் தாயாக வழிபட வேண்டும் என்ற கோட்பாட்டை உடையது. இச்சமயத்தினர் தங்களை சக்தி தாசர்கள் என்றும் அழைத்துக் கொள்வர். செவ்வாடை, குங்குமம் அணியும் வழக்கம் இவர்களிடம் உண்டு.

சக்தியே முழு முதற் கடவுள் என்றும் அனைத்திலும் உள்ளும் புறமும் கலந்து இருக்கும் சக்தி அனைத்துலகத்தையும் படைத்து, காத்து, தன்னுள் ஒடுக்குகிறாள் என்பது இவர்களின் கருத்து ஆகும்.

பிரிவுகள்
சாக்தர்களில் இரண்டு வகையான பிரிவுகள் உள்ளன.
வாமாசாரர்கள்,
தட்சிணசாரர்கள்.

வாமாசாரர்கள்
வாமாசாரர்கள் கெளலிகள் என்று அழைக்கப்படுகின்றனர். இவர்கள் வேதங்கள் கூறும் வழிபாட்டு விதிகளை பின்பற்றாமல், தங்கள் வாழ்க்கை முறைக்கு ஏற்ப விதிகளை உருவாக்கிக் கொள்வர்.

தட்சிணாசாரர்கள்
இவர்கள் ஸ்ரீ வித்யோபாசகர்கள் அல்லது வைதிகர்கள் என்றும் அழைக்கப்படுகின்றனர். இவர்கள் வேதத்தினை பின்பற்றுபவர்கள் ஆவர்.சந்தியாவந்தனம், மூதாதயர்களுக்கு கடன் செலுத்துதல், வேள்விகள் செய்தல் போன்றவற்றை பின்பறுபவர்கள் ஆவர்.

சாக்த கோவில்கள்
சதி தேவியான தாட்சாயிணியின் உடல் பாகங்கள் விழுந்த 51 சக்தி பீடங்கள் சக்தி வழிபாட்டில் முக்கியப் பங்கு வகிக்கின்றன.

திருவிழாக்கள்
 நவராத்திரி நோன்பு
 சரசுவதி பூசை
 தீபாவளி

மேற்கோள்கள்

இந்து சமயப் பிரிவுகள்‎
சாக்தம்
நெதர்லாந்து தேசிய காற்பந்து அணி

நெதர்லாந்து தேசிய கால்பந்து அணி (Netherlands national football team, ) பன்னாட்டு காற்பந்தாட்டத்தில் நெதர்லாந்து  சார்பாக விளையாடும் தேசிய அணியாகும். இதனை நெதர்லாந்தில் காற்பந்தாட்டத்தை ஒழுங்குபடுத்தும் டச்சு அரச  கால்பந்துச் சங்கம் (KNVB) நிர்வகித்து வருகின்றது.

இந்த அணியை ஆரஞ்சு என்றும் டச்சு பதினொருவர் (Het Nederlands Elftal) என்றும் கால்பந்து இரசிகர்கள் குறிப்பிடுகின்றனர். மிகுதியான உலகக்கோப்பை இறுதியாட்டங்களில் பங்கேற்று ஒருமுறையும் இறுதியாட்டத்தில் வெல்லாத பெருமை டச்சு அணிக்கு உள்ளது. இவர்கள் இரண்டாமவர்களாக 1974, 1978 மற்றும் 2010 உலகக்கோப்பைகளில் வந்துள்ளனர்; இந்த இறுதியாட்டங்களில் முறையே, மேற்கு செருமனி, அர்கெந்தீனா மற்றும் எசுப்பானியா வென்றனர். ஐரோப்பிய கால்பந்தாட்டப் போட்டியில் 1988இல் வெற்றி கண்டுள்ளனர். 1970களில் இவர்களது அணி தனது உச்சத்தை எட்டியிருந்தது.

மேற்கோள்கள் 

தேசியக் கால்பந்து அணிகள்
நெதர்லாந்தில் விளையாட்டு
பிரம்மச்சர்யம்

பிரம்மச்சரியம் மனித வாழ்வில் முதல் நிலையாகும். இது தன்னடக்க நிலை அல்லது மாணவப் பருவமாகும். ஆசிரியர்களுக்குக் கட்டுபட்டு அவர்களுக்கு பணிவிடைகளை செய்து பயின்று சமயச் சடங்குகளை செய்து நன்னடத்தை உடையவராய் திகழும் மாணவப் பருவமே பிரம்மச்சரியம்.

முதல் நிலையான பிரம்மச்சரியத்தில் மாணவனுக்கு (சீடனுக்கு) பணிவு, மன அடக்கம், புலனடக்கம் கொண்ட பருவம்.
குரு குல மாணவன் எத்தகைய இன்பங்களிலும் ஈடுபடகூடாது. குருவின் இல்லத்திலேயே
இருந்து வேதங்களையும், வேதாங்தங்களையும் மற்றும் உபவேதங்களையும்  கற்றுக் கொள்கிறான்.  
அவன் தன் குருமார்களுக்கு தொண்டு செய்வதில் தானகவே ஈடுபடுகிறான். மாணவ வாழ்க்கை முடிந்ததும், தன் தகுதிக்கேற்ற ஓர் தட்சணையை குருதேவருக்கு தட்சணை வழங்கி விடைபெறுகிறான். குருதேவர் சீடனுக்கு உபதேசம் அளித்து அடுத்த ஆசிரமமான கிரகஸ்தம் செல்ல  ஆசிர்வதித்து வழியனுப்பி வைக்கின்றார்.

இதனையும் காண்க
 கிரகஸ்தம்
 வானப்பிரஸ்தம்
 சந்நியாசம்
 குருகுலம்
 குரு தட்சணை
 குரு பூர்ணிமா

மேற்கோள்கள்

இந்து மெய்யியல் கருத்துருக்கள்
வைதிக மெய்யியல்கள்
வானப்பிரஸ்தம்

வானப்பிரஸ்தம் என்பது வர்ணாசிரம தர்மத்தின்படி மனித வாழ்வில் மூன்றாம் நிலையாகும். இல்லற வாழ்வில் கடமைகளை முறையாகச் செய்து முடித்தபின் மனைவியுடன் காட்டிற்கு சென்று தவ வாழ்வினை மேற்கொள்ளுதல். பொருளாசையை முற்றும் துறத்தலும் பாச பந்தங்களிலிருந்து படிப்படியாக விடுபடுதலுமே இக்காலத்தில் ஆற்ற வேண்டிய கடமைகளாகும். சுருங்கக் கூறின் வானப்பிரஸ்த வாழ்க்கை, துறவறத்திற்கு ஆயத்தப்படுத்துதல் ஆகும். இது அறுபது வயதிற்கு மேல் எழுபத்தைந்து வயதுக்கு உட்பட்ட காலமாகும்.

வானப்பிரஸ்த ஆசிரமம் (காடுறை வாழ்வு)
வானப்பிரஸ்தனின் முதன்மையான தர்மம் தவம், இறைபக்தி மட்டுமே. வானப் பிரத்த தர்மத்தில் வாழ்பவர்கள், மரவுரி, இலைகள், புற்கள், மான் தோல் ஆகியவற்றை உடையாகக் கொண்டு, காட்டில் கிடைக்கும் கிழங்குகள் - பழங்கள் உண்டு வாழ வேண்டும். தாடி, மீசை முடிகளை நீக்கக் கூடாது. தினமும் மூன்று முறை குளிக்க வேண்டும். தரையில் படுக்க வேண்டும். கோடை காலத்தில் நாற்புறமும் நெருப்பு மூட்டிக் கொண்டு, கண்களால் சூரியனை நோக்கிக் கொண்டும், மழைக்காலத்தில் வெட்ட வெளியில் நின்றும், குளிர் காலத்தில் கழுத்துவரை நீரில் நின்று கொண்டும் தவம் செய்ய வேண்டும். மிருகங்களை கொன்று உண்ணக் கூடாது.

காட்டில் கிடைக்கும் நீவாரம் போன்ற சரு, புரோடாசம் முதலிய ’ஹவிஸ்’ (தேவர்களுக்கான உணவு) செய்து அந்தந்த காலத்திற்குரிய இஷ்டிகள் (யாகங்கள்) செய்ய வேண்டும். மேலும் அக்னி ஹோத்திரம், தர்சபூர்ணமாஸங்கள், சாதுர்மாஸ்ய விரதம் போன்ற விரதங்களை கடைப்பிடிக்க வேண்டும். இவ்வாறு தவம் செய்வதால் அதன் பலனாக, அந்த வானப்பிரஸ்தன் மகர் லோகத்தை அடைந்து, பின்னர் இறைவனை வந்தடைவான்.

கர்மபலனில் பற்றுக் கொண்டு கர்மாக்களைச் செய்பவனுக்கு சுவர்க்கம் கிடைப்பினும் கூட அது நரகம் போல் துக்கத்தை தருவன என்ற பெரும் உண்மையை உணர்ந்து நிறைவான வைராக்கியம் அடைந்து, சந்நியாச ஆசிரமத்தை ஏற்க வேண்டும்.

இதனையும் காண்க
 கிரகஸ்தம்
 சந்நியாசம்
 பிரம்மச்சர்யம்

மேற்கோள்கள்

இந்து மெய்யியல் கருத்துருக்கள்
இந்திய மெய்யியல்
வைதிக மெய்யியல்கள்